Kamu bisa jelasin ke aku soal Yangqin dalam bahasa jawa?

Yangqin (扬琴) ya iku jeneng piranti musik kang duwé senar akèh. Carane meinke ya iku kanthi dithuthuk nganggo stik pring kang asalé saka Cina. Mula bukane jenenge Yangqin (洋琴) amarga diadaptasi saka Pèrsi, saiki Iran (huruf Yang 洋 ing kéné ateges asing). Manut perkembangane huruf huruf kang owah dadi Yang 扬 kang ateges diakui. Yangqin lumebu ing Tiongkok ing mangsa Dinasti Ming liwat kutha pasisir kaya ta Gauangdong. Yangqin uga sinebut Hudie Qin (蝴蝶琴,kanthi barès ateges Siter Kupu-kupu) lan isih dimainake saiki ing Shanghai lan grup musik Kanton. Yangqin bisa dimainake kanthi solo utawa péranganing grup musik.

Ing perkembangane saiki, kang kerep digunakaké ya iku tipe 401 kanthi 4 lajur sirah senar kang kasusun saka 144 senar.

Ing pementasane, Yangqin dideleh ing dhuwur sawijining reroncen kaya ta méja kanthi 3 sisih kang nyangga. Banjur juru main bakal nuthuk senar nggunakaké  pemukul kanthi obahan kang luwih alus nanging mirib kaya pemukul drum kang digawé saka pring.